b'\n_START_ARTICLE_\nTretji koncil v Konstantinoplu\n_START_SECTION_\nZgodovina\n_START_PARAGRAPH_\nCesar Konstantin IV. je povabil \xc5\xbee pape\xc5\xbea Dona, naj prispeva svoj dele\xc5\xbe k obnovitvi kr\xc5\xa1\xc4\x8danske edinosti. Pismo pa je prispelo v roke \xc5\xa1ele njegovemu nasledniku Agatonu. Njuno sodelovanje je obrodilo sad. Cesar je sklical vesoljni cerkveni zbor, na katerem je bila obsojena herezija monoteletstva ter potrjena vera Kalcedona s potrebnim dodatkom, da ima Kristus ne le dve naravi, ampak tudi dve volji in dejavnosti.\n_START_SECTION_\nObnova kr\xc5\xa1\xc4\x8danske edinosti\n_START_PARAGRAPH_\nNa tem koncilu je bila zopet obnovljena kr\xc5\xa1\xc4\x8danska enotnost med Rimom in Carigradom._NEWLINE_V Rim je prispelo pismo cesarja Konstantina Pogonata (668-685) s pozivom k ponovni vzpostavitvi kr\xc5\xa1\xc4\x8danske enotnosti z ve\xc4\x8dmese\xc4\x8dno zamudo in tako naslovnika Dona ni ve\xc4\x8d na\xc5\xa1lo med \xc5\xbeivimi. Njegov naslednik Agaton je torej naro\xc4\x8dil \xc5\xa1kofom, naj povsod skli\xc4\x8dejo v zvezi z monoteletstvom sinode, od koder naj po\xc5\xa1ljejo predstavnike v Rim. Tako je pri\xc5\xa1lo v ve\xc4\x8dno mesto marca 680 stopetindvajset vzhodnih \xc5\xa1kofov. Z njimi je sklical patriarhalno sinodo, ki je potrdila dolo\xc4\x8dbe lateranske sinode iz leta 649, kjer je monoteletizem bil obsojen. Vsebino teh dolo\xc4\x8db so napisali na dve listini, ki jih je iz Rima v Carigrad odneslo sedem\xc4\x8dlansko poslanstvo pod predsedstvom paterenskega \xc5\xa1kofa Abundancija (Abundantius) \xc5\xa1kofa obenem s pooblastilom, da predsedujejo na vesoljnem cerkvenem zboru, ki ga bo sklical cesar. Agaton je pisal cesarju:_NEWLINE_\xe2\x80\x9eZaradi napadov tujih narodov je propadla znanost, umetnost in gospodarstvo; ostala nam je le na\xc5\xa1a vera. Na\xc5\xa1a najve\xc4\x8dja \xc4\x8dast bo prav to, \xc4\x8de jo bomo ohranili pri \xc5\xbeivljenju; na\xc5\xa1e zveli\xc4\x8danje, \xc4\x8de bomo zanjo umrli. Celotno ob\xc4\x8destvo \xc5\xa1kofov, ki priznavajo na\xc5\xa1o veroizpoved, sprejemamo kot brate; tiste, ki jo zavra\xc4\x8dajo, pa izob\xc4\x8dujemo iz Cerkve.\xc2\xab\xc2\xa0'